Väravavaht
Väravavaht on sportmängudes mängija, kelle peaülesanne on takistada mänguvahendi (palli, litri vms) sattumist oma võistkonna väravasse. Selline positsioon on teiste seas jalgpallis, jääpallis, jäähokis, käsipallis, maahokis, saalihokis ja veepallis. Väravavahtidele kehtivad tihtilugu erireeglid (nt käega mängimine jalgpallis) ja nad kannavad erivarustust (nt kaitsemask ja -polsterdus jäähokis).